**NAJPOŽELJNIJA DESTINACIJA RURALNOG TURIZMA - UPUTE ZA IZRADU PREZENTACIJE**

***Prezentaciju je potrebno izraditi u digitalnom obliku (Power Point, Prezi i sl.) koji, osim pisanog teksta, treba sadržavati i fotografije, kraći video/audio materijal, aktivne linkove, animacije i sl.***

***Prezentacijom je potrebno obuhvatiti sve bitne informacije, a poseban naglasak treba biti na novim dostignućima u 2025., odnosno, na postignutim iskoracima. Prezentacija mora slijediti redoslijed iz uputa i imati maksimalno 15 slajdova, uključujući i naslovni slajd.***

***Prezentaciju je potrebno izraditi prema niže navedenim elementima:***

**Kulturne atrakcije**

* raznovrsnost
* opći dojam o uređenosti kulturnih atrakcija
* pristupačnost kulturnih atrakcija, posebice za osobe s invaliditetom
* način prezentacije
* mogućnost stručnog vođenja (na hrvatskom i najmanje jednom stranom jeziku)

**Prirodne atrakcije**

* raznovrsnost
* uređenost i očuvanost
* pristupačnost prirodnih atrakcija, posebice za osobe s invaliditetom
* raznovrsnost flore i faune
* mogućnost kupanja i uređenost plaža/javnih bazena

**Događanja**

* raznovrsnost
* broj i trajanje tijekom predsezone, sezone i ostatka godine
* kvaliteta sadržaja
* promocija
* izvođači/sudionici
* prostor na/u kojem se organiziraju događanja
* primjerenost događanja karakteru i kategoriji destinacije

**Rekreacija**

* raznovrsnost rekreacijskih i sportskih aktivnosti
* raspoloživi prostori/objekti
* uređenost/opremljenost prostora/objekata
* mogućnost iznajmljivanja opreme i rekvizita
* mogućnost stručnog vođenja

**Tradicijska baština**

* etno zbirke i način prezentacije
* održavanje i prezentacija starih zanata i običaja
* vrsta i broj starih zanata i običaja koji se prezentiraju turistima
* mogućnost kupnje tradicijskih proizvoda i autentičnih suvenira

**Promet i javna turistička infrastruktura**

* razvijenost
* standard i kvaliteta
* primjerenost karakteru i kvaliteti/kategoriji destinacije
* uređenost i održavanje pješačkih zona i šetnica
* rješenja prometa u mirovanju, regulacija prometa u kontaktnim pješačkim zonama, promet na moru, autobusni kolodvor
* posebno obilježene pješačke i biciklističke staze
* prometna, smeđa i druga turistička signalizacija
* opći dojam
* prilagođenost/pristupačnost za osobe s invaliditetom

**Turistički informativni centri i servisi**

* turistička zajednica i TIC-evi
* ljubaznost, izgled i stručnost informatora
* kvaliteta i raznovrsnost info materijala
* multimedijski sadržaji
* wi-fi zone, hot spot, web aplikacije

**Trgovina i javne usluge**

* primjerenost ponude trgovina i ostalih javnih usluga karakteru i kategoriji destinacije i potrebama turista
* ponuda i ugođaj u trgovinama, raznovrsnost ponude, čistoća, ljubaznost i uslužnost osoblja
* radno vrijeme
* razina i kvaliteta zdravstvene zaštite
* ponuda turističkih agencija

**Zelene površine i komunalna oprema**

* hortikulturno uređenje i održavanje svih zelenih površina
* čistoća svih javnih površina
* uređenost i održavanje okućnica
* uređenost fasada
* standard, kvaliteta i održavanje komunalne opreme
* primjerenost komunalne opreme karakteru i kvaliteti/kategoriji destinacije
* prilagođenost/pristupačnost pojedinih sadržaja za osobe s invaliditetom

**Smještaj**

* raznovrsnost po vrstama i kategorijama
* opći dojam
* primjerenost lokalitetu/kategoriji destinacije
* dodatni sadržaji uz smještajne objekte

**Seoska domaćinstva**

* mogućnost smještaja
* kvaliteta
* opći dojam
* ponuda hrane i pića iz vlastite proizvodnje
* dodatni sadržaji

**Vinski podrumi i proizvođači vina, ulja, rakije**

* broj vinarija/vinskih podruma
* proizvođači vina/ulja/rakija
* broj kušaonica, uređenost, dostupnost turistima, mogućnost kupnje proizvoda
* zaštita zemljopisnih oznaka podrijetla i oznaka izvornosti, certificiranje i brandiranje

**Proizvođači autohtonih i organskih proizvoda**

* postojanje OPG-a i/ili drugih proizvođača autohtonih i/ili organskih proizvoda
* vrsta i kvaliteta
* mogućnost kupnje
* zaštita zemljopisnih oznaka podrijetla i oznaka izvornosti, certificiranje i brandiranje

**Brand identitet**

* brendiranje destinacije od strane turističke zajednice
* korištenje prirodnih i drugih karakteristika i atrakcija destinacije u brendiranju
* atraktivnost i primjena vizualnog identiteta i/ili kvaliteta slogana destinacije

**Tradicijska arhitektura**

* zastupljenost i održavanja

**Zaštita okoliša i prirode**

* opći dojam o stanju očuvanosti
* postojanje prirodnih područja pod posebnom zaštitom
* mjere zaštite okoliša

**Sigurnost**

* opći dojam o sigurnosti destinacije i mjere sigurnosti

**Razina usluge u destinaciji i ljubaznost domaćina**

* osposobljenosti i stručnost djelatnika u turizmu
* ljubaznost domaćeg stanovništva

**Doprinos ciljevima Strategije razvoja održivog turizma do 2030.**

* Cjelogodišnji i regionalno uravnoteženiji turizam

Kako bi se ravnomjernije rasporedile turističke aktivnosti tijekom cijele godine u turistički razvijenim područjima, fokus mora biti na unaprjeđenju više dodane vrijednosti postojećih turističkih proizvoda te stvaranju uvjeta za daljnji razvoj posebnih oblika turizma uz što aktivnije uključivanje lokalne zajednice u te procese. U turistički slabije razvijenim područjima i u kontinentalnoj Hrvatskoj fokus mora biti na podizanju kvalitete ugostiteljske ponude, novih turističkih atrakcija te posebnih oblika turizma.

* Turizam uz očuvan okoliš, prostor i klimu

Opterećenja koja proizlaze iz turizma mogu rezultirati smanjenjem kvalitete sastavnica okoliša, kao i nastavkom neželjenih klimatskih promjena, što posljedično može dovesti do smanjene atraktivnosti Hrvatske kao turističke destinacije. Stoga je razvoj turizma nužno usmjeriti prema okolišnoj i resursnoj održivosti te smanjenju međusobnih negativnih utjecaja turizma i klimatskih promjena.

* Konkurentan i inovativan turizam

Razvoj konkurentnog i inovativnog turizma jedan je od koraka u razvoju održivog turizma. Neophodno je unapređenje poslovnog okruženja, ljudskih potencijali i tržišta rada, unaprjeđenje strukture i kvalitete smještajnih kapaciteta, osiguranje poticajnog poslovnog okruženja te poticanje inovacija i digitalne transformacije turizma.

* Otporan turizam

Jedan od značajnijih izazova s kojima se turizam suočava jesu brze promjene trendova i interesa turista, a s tim je povezana i potreba za diversifikacijom proizvoda te potreba za planiranjem potrebnih kompetencija zaposlenih u turizmu. Preduvjet za učinkovito upravljanje je prikupljanje podataka i donošenje odluka temeljenih na tim egzaktnim podacima. Dodatno, potrebno je koristiti prednosti snažnijeg uključivanja u međunarodna udruženja i organizacije radi rješavanja zajedničkih izazova. Hrvatska se percipira kao sigurna destinacija, stoga je neophodno nastaviti s dosadašnjim naporima u kontekstu jačanja i razvoja sigurnosti u svim turističkim destinacijama.

**Online prijavu je obvezno ispuniti te priložiti prezentaciju na internetskoj stranici** [**https://www.danihrvatskogturizma.hr/**](https://www.danihrvatskogturizma.hr/)